CELEX: C2009/153/04
Language: da
Date: 2009-07-04 00:00:00
Title: Kriterier for fordeling af sager til afdelingerne

4.7.2009   
            
            
               DA
            
            
               Den Europæiske Unions Tidende
            
            
               C 153/2
            
         Kriterier for fordeling af sager til afdelingerne
   2009/C 153/04
   Retten i Første Instans har den 16. juni 2009 i henhold til procesreglementets artikel 12 fastsat følgende retningslinjer for sagernes fordeling mellem afdelingerne for perioden fra den 1. oktober 2009 til den 31. august 2010:
   
               1.
            
            
               Appeller, der iværksættes mod afgørelser fra EU-Personaleretten, skal, så snart appelskriftet er indleveret, tildeles appelafdelingen, dog med forbehold af en eventuel senere beslutning i medfør af procesreglementets artikel 14 og 51.
            
         
               2.
            
            
               Andre sager end de i stk. 1 omhandlede fordeles umiddelbart efter indleveringen af stævningen til afdelinger bestående af tre dommere, dog med forbehold af en eventuel senere beslutning i medfør af procesreglementets artikel 14 og 51.
               De i dette stykke omhandlede sager fordeles mellem afdelingerne efter tur i den rækkefølge, hvori de registreres på Justitskontoret, særskilt for:
               
                           —
                        
                        
                           sager vedrørende konkurrencereglerne for virksomheder, reglerne om statsstøtte og reglerne vedrørende handelspolitiske beskyttelsesforanstaltninger
                        
                     
                           —
                        
                        
                           de i procesreglementets artikel 130, stk. 1, omhandlede sager om intellektuel ejendomsret
                        
                     
                           —
                        
                        
                           alle andre sager.
                        
                     I denne rækkefølge tages de to afdelinger med fire dommere, som sættes af tre dommere, i betragtning to gange ved hver tredje fordeling efter tur.
               Rettens præsident kan fravige rækkefølgen under hensyntagen til sammenhængen mellem visse sager eller med henblik på at sikre en ligelig fordeling af arbejdsbyrden.